Dr. Elsie Hall was 'n Suid-Afrikaanse pianiste. In 1880 in Australië gebore en het reeds op 4 jarige leeftyd musikale talent geopenbaar. Op 10 jarige ouderdom kom sy onder die aandag van Bernard Shaw, toe 'n vooraanstaande musiekkritikus, onderwyl sy in Londen was. Hy maak in een van sy boeke van haar melding en voorspel 'n groot toekoms vir haar. Tydens haar studie in Duitsland is sy toegelaat om voor Johannes Brahms te speel en word verder aangemoedig. In haar baie lang en suksesvolle loopbaan as konsertpianiste is sy oor die hele wêreld vereer. Sy het haar ook onderskei deur musieklesse aan lede van die Britse koninklike gesin, prinses Mary (later die "Princess Royal'), te gee. Getroud met dr. Stohr, woon 'n tyd lank in Noord-Rhodesië (vandag Zambië), maar vestig haar uiteindelik aan die Kaap. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.